Infoboks FC København - Piast Gliwice Europa League Kvalifikation (24/09) YouBet 1,33 4,65 7,75 bet365 1,36 4,20 10,00

FC København indberetter FC Midtjylland til Fodboldens Disciplinærinstans for forløbet omkring aflysningen af søndagens kamp

Aflysningen af FC Midtjyllands kamp mod FC København søndag aften får nu et efterspil. FCK har i dag offentliggjort en længere kritik fra direktør Anders Hørsholt af forløbet omkring aflysningen på klubbens hjemmeside, og Løverne går videre med sagen.

Kritikken går ikke på selve aflysningen, som FCK ikke anfægter, men kun på forløbet omkring aflysningen, heriblandt at proceduren for aflysning ikke blev overholdt, da Divisionsforeningen ikke blev informeret.

Divisionsforeningens direktør, Claus Thomsen, ønsker ikke at kommentere sagen over for bold.dk, men hos FC København bekræfter man, at forløbet omkring aflysningen bliver indberettet.

- Jeg kan bekræfte, at vi indberetter forløbet omkring aflysningen, siger pressechef Jes Mortensen til bold.dk.

Sagen havner derfor nu på bordet hos Fodboldens Disciplinærinstans.

jesper@bold.dk

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)